b'\n_START_ARTICLE_\nAapo P\xc3\xa4rn\xc3\xa4nen\n_START_PARAGRAPH_\nAbel (Aapo) P\xc3\xa4rn\xc3\xa4nen (s. 2. tammikuuta 1872 Rantasalmi) oli suomalainen kansakoulunopettaja ja kirjailija._NEWLINE_Aapo P\xc3\xa4rn\xc3\xa4nen kirjoitti sanat joululauluun K\xc3\xb6yh\xc3\xa4n lapsen joulukuusi jonka s\xc3\xa4velsi porilainen opettaja J. N. Vainio. Laulu ilmestyi J. N. Vainion toimittamassa Valistuksen laulukirjassa vuonna 1909._NEWLINE_P\xc3\xa4rn\xc3\xa4nen toimi opettajana Urjalassa Nuutaj\xc3\xa4rven koululla. Suomen sis\xc3\xa4llissodan aikana P\xc3\xa4rn\xc3\xa4nen oli Urjalassa punaisten kunnallisvaltuuskunnan puheenjohtajana. Huhujen mukaan h\xc3\xa4n onnistui pakenemaan valkoisten kostotoimia.  Valkoisten edetess\xc3\xa4 Urjalaan P\xc3\xa4rn\xc3\xa4nen pakeni kunnasta ja valkoiset vangitsivat h\xc3\xa4net my\xc3\xb6hemmin Lahdessa. Kuuden kuukauden vankeustuomion j\xc3\xa4lkeen h\xc3\xa4n palasi opettajan teht\xc3\xa4viin Puumalassa.'